Sayang Tak Dikenang

Sayang Tak Dikenang ialah sebuah siri drama televisyen Malaysia 2022 arahan Mohd Feroz Abd Kader, dibintangi oleh Fadlan Hazim, Ruhainies dan Ezzanie Jasny. Siri ini memulakan tayangan perdana di TV3 Slot Akasia bermula 4 Mac 2022 menggantikan 3 Nota Cinta.

Sinopsis 
Mengisahkan Ayu Izhani (Ruhainies) dan Hattin Isabella (Ezzanie Jasny), dua pupu yang bersahabat baik walaupun keluarga mereka tidak rapat. Mereka belajar di kolej yang sama. Setelah mendapat kerja, mereka tinggal di rumah sewa yang sama. 

Ayu dan Hattin berkenalan dengan lelaki yang sama tetapi nama yang berbeza. Raqib Tafzani (Fadlan Hazim) memperkenalkan dirinya sebagai Raqib kepada Ayu manakala Hattin mengenalinya sebagai Tafzani. Ayu mula terbuka hati untuk menerima Raqib yang rajin melayan keluarganya. Ibu Ayu mendesak Ayu supaya menerima Raqib sebagai suami.

Hattin mendapat berita bahawa tunangnya, Omar curang dengan perempuan lain. Lebih teruk, Omar bertukar menjadi panas baran dan bersikap kasar dengan Hattin. Hattin merahsiakan perkara ini daripada pengetahuan Ayu. Tafzani cuba menggoda Hattin selepas mendapat tahu dia telah putus tunang. Hattin mula dibuai dengan perasaan bahagia ketika bersama dengan Tafzani.

Raqib ingin membatalkan perkahwinan dengan Ayu tetapi majlis terpaksa diteruskan apabila keluarga Raqib yang menetap di luar negara telah sampai di Malaysia. Di majlis perkahwinan itu, Hattin terkejut melihat Tafzani adalah suami kepada Ayu. Lantas, Hattin terus meninggalkan majlis tersebut. Selepas berkahwin, sikap Raqib berubah dari seorang penyayang menjadi suami yang dingin kepada Ayu. Raqib tidak menyentuh Ayu dan mula menunjukkan kebencian. 

Pada masa yang sama, Raqib masih tidak berputus asa untuk memikat hati Hattin. Selepas mengetahui tentang kisah silam keluarga mereka, Hattin mengambil kesempatan ini untuk menyakitkan hati Ayu kerana mahu membalas dendam untuk neneknya.

Pelakon

Watak Utama 
 Fadlan Hazim sebagai Raqib Tafzani Raif
 Ruhainies sebagai Ayu Izhani
 Ezzanie Jasny sebagai Hattin Isabella

Watak Pembantu 
 Ku Faridah sebagai Nek Chik
 Mahmud Ali Bashah sebagai Raif
 Fazlina Ahmad Daud sebagai Amira
 Manan Sulaiman sebagai Hamdan
 Ainina Ahmad B sebagai Azila
 Jasmine Ashraff sebagai Asmidar
 Alif Muhaimin sebagai Rizal
 Sera Melissa sebagai Amalin
 Andy Teh sebagai Erick
 Fad Anuar sebagai Fitri
 Syafnida Shuhaimi sebagai Camelia
 Riz Amin sebagai Omar
 Meera James @ Kak Girl sebagai Kak Roslaini
 Meor Mohd sebagai Aakif
 Mimie Amirah sebagai Nazneen
 Faizul Syaharin sebagai  Encik Faiz
 Tengku Tieya Zue sebagai Bella

Watak Kanak-Kanak 
 Shamsul Danish sebagai Hakim

Runut Bunyi 
 Kisah Hati Lara - Naqiu Boboy
 Semakin Benci Semakin Cinta - Shuib Sepahtu ft. Siti Sarah Raisuddin

Drama Melayu 2022